NORAKSTS

|  |  |
| --- | --- |
| 08.11.2021. | Nr.17/1 |

###### JELGAVAS VALSTSPILSĒTAS UN JELGAVAS NOVADA ILGTSPĒJĪGAS ATTĪSTĪBAS STRATĒĢIJAS 2022.-2034.GADAM 1.REDAKCIJAS NODOŠANA PUBLISKAJAI APSPRIEŠANAI

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Pamatojoties uz likuma "Par pašvaldībām" 14.panta otrās daļas 1.punktu un 21.panta pirmās daļas 3.punktu, Teritorijas attīstības plānošanas likuma 4.pantu, 12.panta pirmo un ceturto daļu, 21.pantu, Attīstības plānošanas sistēmas likuma 6.panta ceturto daļu un 10.pantu, Administratīvo teritoriju un apdzīvoto vietu likuma Pārejas noteikumu 25.punktu, Covid-19 infekcijas izplatības pārvaldības likuma 21.pantu, Ministru kabineta 2014.gada 14.oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 21., 3. un 67.punktu, Ministru kabineta 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 15. un 16.punktu, Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, Ministru kabineta 2021.gada 28.septembra noteikumiem Nr.662“Epidemioloģiskās drošības pasākumi Covid-19 infekcijas izplatības ierobežošanai”, Jelgavas pilsētas domes 2021.gada 21.janvāra lēmumu Nr.1/1 “Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035.gadam izstrādes uzsākšana”,

**JELGAVAS VALSTSPILSĒTAS DOME NOLEMJ:**

1. Nodot publiskajai apspriešanai Jelgavas valstspilsētas un Jelgavas novada ilgtspējīgas attīstības stratēģijas 2022.-2034.gadam 1.redakciju (pielikumā).
2. Noteikt publiskās apspriešanas termiņu no 2021.gada 15.novembra līdz 2021.gada 20.decembrim.
3. Paziņojumu par Jelgavas valstspilsētas un Jelgavas novada ilgtspējīgas attīstības stratēģijas 2022.-2034.gadam 1.redakcijas publiskās apspriešanas uzsākšanu publicēt pašvaldības tīmekļvietnē www.jelgava.lv un pašvaldības informatīvajā izdevumā “Jelgavas Vēstnesis”.
4. Lēmumu par Jelgavas valstspilsētas un Jelgavas novada ilgtspējīgas attīstības stratēģijas 2022.-2034.gadam 1.redakcijas publiskās apspriešanas uzsākšanu:
   1. nosūtīt Zemgales plānošanas reģionam, informējot par atzinuma sniegšanas nepieciešamību;
   2. ievietot Teritorijas attīstības plānošanas informācijas sistēmā.
5. Publisko apspriešanu un sabiedrisko apspriedi organizēt neklātienes formā (attālināti), par sabiedriskās apspriedes norises laiku un veidu izziņojot pašvaldības tīmekļa vietnē.
6. Lēmuma izpildi kontrolēt Jelgavas valstspilsētas pašvaldības izpilddirektoram.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 8.novembrī